Shalom!
Tere tulemast vaatama saadet "Avastades Piiblit - Baruch Korman"!
Saate tuum on seotud heebreakeelse fraasiga:
"Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Jumala Sõnas on üks järjepidevus.
Vaadates neid seitset kirja, mille Jeesus 7-kogudusele saatis,
siis me näeme,
et seal esineb järjepidevalt teatud asju.
Näiteks seda, mida Jeesus enda kohta ütleb
ja mida Ta ka ütleb iga kirja lõpus.
Ta kutsub meid üles olema võitjad.
See on Tema kutse me elude üle.
Üks viis, kuidas saavutada võitu, on sõltuda Jeesusest.
Rääkisime sellest eelmises saates,
aga tahan, et näeksite, et kui me sõltume Jeesusest,
siis me ei sõltu vaid mingist rabist, õpetajast, gurust, prohvetist
või vaimulikust juhist,
vaid me avastame tänases piiblitunnis ühe väga olulise piibelliku tõe,
mis puudutab Jeesuse identiteeti.
Seetõttu palun teil avada Ilmutuse raamatu 2:18.
Oleme näinud iga kogudusele läkitatud kirja puhul,
kuidas Jeesus annab esimese asjana edasi sõnumi oma identiteedi kohta.
Seda siis iga koguduse juhile.
Nii pole ka Tüatiira kogudus mingi erand.
Ilmutuse 2:18:
"Ja Tüatiira koguduse inglile (juhile) kirjuta: Nõnda ütleb Jumala Poeg"
See on üks oluline väljend.
"Jumala Poeg" räägib kõige esimese ja olulisema asjana
Jeesuse jumalikkusest.
"Poeg" viitab kahele olulisele omadusele.
1. Poeg kui teenija.
Jeesus tuleb, teenides Jumala eesmärke,
et Jumala tahe saaks sündida.
See on üks osa Jumala Pojast.
2. Poeg kui pärija.
Jeesus saab pärima kõik, mis kuulub õigusega Jumalale.
Olen rääkinud sellest, kui õpetasin Taanieli raamatu 7:13-14 põhjal.
Seega see lõik, mida kohe vaatame,
toob esile tõsiasja, et Jeesus on täielikult jumalik isik -
Jumal meiega.
Me räägime Tema identiteedist õigel moel.
Ilm. 2:18: "Nõnda ütleb Jumala Poeg, kelle silmad on nagu tuleleek
ning kelle jalad on vasemaagi sarnased"
Tahan, et näeksite,
et see salm räägib enamast kui vaid Jeesuse jumalikkusest.
See ütleb, et Ta silmad on nagu tuleleek.
Mida oleme siiamaani tuleleegi kohta õppinud?
Tule eesmärk on puhastada.
St seda, et kui Jeesus vaatab su peale,
teab Ta su kohta kõike.
Ta vaatab su peale ja selle eesmärk on,
et me saaks oma elus lahti kõigest, mis sinna ei kuulu.
Teine aspekt aga on vasemaagi sarnased jalad.
Tol ajastul kasutati vasemaaki dekoratiivsetes elementides.
Tegu oli metalliga, millest tehti midagi ilusat.
Nii püüab Piibel öelda meile siin kahte asja.
Need tuleleegi laadsed silmad on selleks,
et kõrvaldada me elust kõik,
mis ei lase meil olla need, kelleks Jumal on meid loonud.
Vasemaaki aga, mida siin mainitakse,
kasutati ilusate, dekoratiivsete asjade loomiseks.
Meid on kutsutud olema Jeesuse kätetöö.
Jeesus tegutseb me elus,
et me võiks tuua esile Jumala ilu, omadusi ja loomust.
Et kui inimesed näevad, mida Ta on me elus teinud,
tooks nad selle kõige eest au Jumalale.
Sest me oleme Tema kätetöö.
Vaatame edasi Ilm. 2:19.
Jeesus ei maini ainuüksi seda, kes Tema on,
aga ka seda, millistena Ta meid näeb.
"Ma tean sinu tegusid ja armastust ja usku ja teenimist ja su kannatlikkust
ning et su viimaseid tegusid on rohkem kui esimesi."
See viimane lause viitab küpsusele.
Nii nimetab Jeesus Tüatiira koguduse puhul
valdavalt häid asju.
Seda, et nad kasvavad ja küpsevad
ja et Jumala töö tuleb selle koguduse kaudu esile.
Kuid seal oli ka üks probleem. Vaatame salmi 20.
"Kuid mul on sinu vastu, et sa lased naist Iisebeli"
Nimi Iisebel on heebrea keeles ĪzeÌbel.
Väljend "Ī" või antud juhul "Īze" tähendab "prügi" või "rämpsu".
Kogu loo mõte on selles,
et ĪzeÌbel oli naine, kes oli kui kurjuse kehastus;
keegi, kelle Jumal oli hüljanud.
See on ka see, mida "prügi" antud kontekstis esindab.
See on miski, mille Jumal on eemale tõuganud.
Mida aga Tüatiira kogudus tegi?
Ta lasi sel naisel tuua kogu selle prügi kogudusse.
"Kuid mul on sinu vastu,
et sa lased naist Iisebeli, kes nimetab end prohvetiks"
See lõik siin paljastab meile jälle midagi.
See, et ta nimetas end prohvetiks, ei tähendanud veel, et ta seda oli.
See, et keegi esitleb end teatud moel,
ei tähenda veel, et see ka tegelikkuses nii on.
Mida sellises olukorras teha?
Piiblis on selle kohta eripaigus juhiseid.
Piibel käsib meil eristada, mis on mis ja tunda ära, mis vaim on millegi taga.
Vaadata, kas see, mida räägitakse, on ka kooskõlas Piibliga.
Taaskord: "Kuid mul on sinu vastu,
et sa lased naist Iisebeli, kes nimetab end prohvetiks ja õpetab,
eksitada ka minu sulaseid hoorama ja sööma ebajumalate ohvreid."
Oleme näinud ka varem
neid väljendeid "hoorama" ja "ebajumalad",
aga selles kirjas on nende järjekord vahetunud.
Seega, mida Ta püüab meile öelda, on järgmine:
Saatan ei ole igakord kõige loovam.
Ta teeb algul üht ja siis teist
ja siis järgmise tuuriga
seda teist asja esimesena ja esimest asja teisena.
Kuid tegu on ühtede-samade asjadega.
Mida see tähendab?
Seda, et me usklikena
peaksime suutma tuvastada saatana tööd,
sest tal puudub kujutlusvõime ja ta teeb ikka ja jälle ühte ja sama.
Hämmastav on hoopis see,
et ta on seda tehes Jumala rahva hulgas nii edukas.
Näiteks, kui uurida 4 Moosese raamatut,
siis me näeme seal,
et Iisraeli rahvas langes ikka ja jälle ebajumalate kummardamise küüsi.
Ei midagi uut. Iisraeli rahvas ei õppinud midagi.
Nii esitas ka Jeesus Tüatiira kogudusele hoiatuse,
kuna nad olid langenud selle valeprohveti õpetuse küüsi.
Mida veel? Vaatame Ilm. 2:22:
"Ma olen talle andnud aega meeleparanduseks,
ent tema ei taha parandada meelt"
Õpime siit taaskord midagi.
Inimesed, kes ei taha parandada meelt...
Kui Jumal viitab teatud asjadele nende elus,
mis pole Talle meelepärased,
mis ei sobi uskliku ellu ja pole kooskõlas Jumala Sõnaga,
siis kui usklik saab sellest teadlikuks, tahab ta sellest ka meelt parandada.
Las ma jagada teiega üht väga olulist vaimulikku printsiipi.
Need, kes on maitsnud Jumala päästet,
on teinud seda seetõttu, et neil on patust kõrini.
Paljud arvavad, et kui me räägime armust
ja sellest, et see ei sõltu me tegudest...
Teod on samas olulised, aga me pääste ei sõltu me tegudest.
Osa inimesi ütleb, et kui jagada sellist õpetust,
siis see on otsekui loa andmine patu tegemiseks.
Ei ole.
Sest tõelised usklikud -
põhjus, miks nad on võtnud vastu evangeeliumi sõnumi,
on see, et nad on tahtnud eraldada end patust.
Seetõttu ka, kui neil avanes võimalus selleks,
reageerisid nad koheselt.
Nad vastasid meeleparanduse kutsele.
Kuid vaadake, mida Iisebel tegi.
Ilm. 2:21: "Ma olen talle andnud aega meeleparanduseks,
ent tema ei taha parandada meelt oma hoorusest"
ehk oma vaimsest prostitutsioonist.
"Ennäe, ma viskan ta tõvevoodisse
ning temaga abielu rikkujad suurde viletsusse"
See salm kätkeb endas rohkesti tarkust.
Miks ma nii ütlen?
Esiteks me näeme siin, et ta visatakse tõvevoodisse
oma prostitutsiooni ehk ebamoraalsuse pärast.
Ta enda patt toob talle kaotuse.
Jumal laseb vahel me enda patu tagajärgedel
mõjutada ja lüüa meid.
Teiseks aga on siin salmis öeldud, et ta heidetakse suurde viletsusse.
Seegi on väga oluline väljend.
Me teame Taanieli raamatu põhjal,
et eesolevad lõpuajad - kogu ajastu viimased 7 aastat,
saavad jagatud kaheks -
kaheks 3,5-aasta pikkuseks perioodiks.
Kaks 42-kuulist perioodi.
Esimene periood on tagakiusu aeg
ja enamus sellest tagakiusust saab olema saatana põhjustatud.
Me näeme edaspidi, Ilmutuse 6. peatükis,
tagakiusu viise ja rünnakuid usklike vastu,
mis sünnivad kannatuste aja esimesel perioodil.
Teine periood kannatuste ajast
on tuntud ka kui suure kannatuste ajana
ja nii ütleb Jeesus siin:
"Kui te ei paranda meelt, ei ole te ka mingid õiged usklikud
ja nii heidetakse teid ka teise kannatuste aega."
"...kui nad ei paranda meelt"
Ilm. 2:23: "...ja hävitan ta lapsed surmaga,
ning kõik kogudused saavad aru, et mina olen see"
Ja Ta nimetab end siin suureks uurijaks.
Kellekski, kes sööbib detailidesse.
"...kes uurib läbi meeled ja südamed." (Ing. k. tõlkes: "neerud ja südamed").
Siin on tegu heebreakeelse idioomiga.
Judaismis on kõigil ihus olevatel organitel
ka oma vaimne tähendus.
Nii peituvad judaismi kohaselt neerudes
inimese kõige sügavamad mõtted.
Ka sellised mõtted, mille olemasolust meil pole aimugi.
Alateadlikud mõtted.
Ja see on see, millest siin räägitakse.
Jumal kaevab iga inimese elus üles iga viimse kui aspekti ja mõtte -
isegi need alateadlikud,
minnes nende tuumani.
Seetõttu Ta ütlebki salmis 23: "...ja hävitan ta lapsed surmaga"
Me arvame, et see siin on mingi lisasurm.
Ei, siin on juttu igavesest surmast.
"Ja hävitan igavese surmaga ta järgijad, jüngrid ja lapsed"
Miks?
Et "kõik kogudused saavad aru,
et mina olen see, kes hindab
ja uurib läbi kõik inimeste sügavaimad mõtted ja meeled
ja annab igale inimesele tema tegusid mööda."
Mida Piibel meile ütleb?
Piibel ütleb, et Jumal ei tee vahet inimeste vahel.
Jumal saab hindama igat aspekti kogu inimese olemuses,
nagu ka siin salmis nägime.
Kuid veelgi enam - Ta annab neile sellest teada.
St seda, et kui inimesed seisavad kord Jumala ees,
siis need, kes on öelnud "ei" evangeeliumile
ja keeldunud meelt parandamast;
kes on eiranud Jumala tööd oma elus ega ole soovinud seda,
siis nad peavad ka tunnistama, et nad on mässanud Jumala vastu.
Keegi küsib nüüd: "Kas Jumal tõesti saadaks kellegi surma?"
St kas Jumal tõesti saadaks kellegi igaveseks põrgusse?
Las ma öelda midagi.
Kui keegi leiab end kord sealt põletavast tule- ja väävlijärvest,
siis ta mõistab ka, et ta mässas
Jumala päästeplaani ja eesmärkide vastu.
Mida Piibel ütleb?
Jumal ilmutas prohvet Hesekielile, et Jumala igatsus on,
et kõik inimesed parandaksid meelt ehk pöörduksid oma pattudest
ja saaks päästetud, leides Jumala õigeksmõistmise.
Jumal on valmis tooma selle muutuse.
Meeleparandus tähendab alistuda Jumala tööle meie elus.
Mässumeelsus aga tähendab mitte meeleparandust.
Inimest, kes ütleb: "Ma ei taha saada osa
Jumala plaanidest ja eesmärkidest oma elus.
Ma ütlen neile "ei"!"
Keegi küsib nüüd:
"Aga kui keegi pole kuulnud seda sõnumit?"
Piibel vastab ka sellele küsimusele.
Rooma kirjas on öeldud, et kui inimene vaatab kogu loodule
ja näeb Jumala kätetööd siin maailmas,
siis ta näeb ja teab ka, et Jumal on korra Jumal.
Inimesed näevad, et see maailm liigub ühe korra järgi.
Inimesed näevad loodus muutusi
ja seetõttu peaks nad ka otsima nende muutuste autorit.
Milleks? Et kogeda muutust omaenda elus.
Seetõttu vaatame taas Ilm. 2:23:
"...ning annan igaühele teist teie tegusid mööda.
Aga ma ütlen teile, muudele Tüatiiras"
Keda Ta nende "muude" all silmas peab?
Tüatiira oli raske paik, kus elada ja olla,
mistõttu paljud inimesed lahkusid sealt.
Jumal räägib siin aga nendega, kes olid valmis vastu pidama;
kes mõistsid, et Jumalal oli eesmärk sellega, kuhu Ta oli nad pannud.
"Jumal ei ole toonud mind siia ja pannud sellesse olukorda,
kui Tal poleks sellega mingit oma plaani."
Seetõttu ka, kui me tahame kasvada, küpseda
ja olla need inimesed, kes Jumal tahab, et me oleks,
siis me peaks ka olema inimesed, kes ei püüa põgeneda raskuste eest.
Mida Jeesus ütleb igale neile seitsmele kogudusele?
"Kes võidab."
Mida see tähendab? Võitu.
Keegi, kes on võidukas, saab ka käituma erimoel.
Alles siis, kui me ajame selja sirgu ja oleme võidukad,
saame me ka kogema Jumala võitu
ja nägema muutusi, mida Ta tahab me ellu tuua.
Salm 24: "Aga ma ütlen teile, muudele Tüatiiras,
kellel ei ole seda õpetust"
Millist õpetust?
Õpetust, mis ütleb: "Mina tahan seda, mida mina tahan.
Tahan saada selleks, kelleks mina tahan saada."
Tegu on inimesega, kes on nii keskendunud
omaenda sihtidele, eesmärkidele ja plaanidele,
et ta ei taha kuulda midagi Jumala asjadest.
Mida me teame nende 7 kirja kohta?
Seda, et Jumal tahab suhelda nende kaudu oma rahvaga.
Ikka jälle see 7. Miks just 7?
Sest see on täiuslikkuse number.
Jumal tahab suhelda meiega täiuslikul moel,
et kuuleksime Teda ja saaksime Talle ka vastata.
Jumal ütleb kõigis neis kirjades oma rahvale,
mida nad peavad tegema ja kuidas reageerima, et...
Et mida?
Las ma vahetada hetkeks suunda.
Oleme peagi jõudmas 2. peatüki lõppu,
nähes 3. peatükis nende kirjade jätkumist.
Las ma küsida midagi.
Paljud vaatavad Ilmutuse 2-3. peatükki
ja ütlevad, et nendega ka lõppeb Jumala sõnum oma kogudusele.
Et sellega lõppeb kogu Ilmutuse raamat usklike jaoks
ja kõik, mis järgneb al. 4. peatükist, on mõeldud juba kõigile teistele.
Ei.
Kogu Ilmutuse raamat on sõnum usklikele.
Jumala kogudusele.
Nii on see ülimalt ajakohane, mida me siin tekstis näeme.
Jumal ütleb siin oma rahvale, mida nad peavad teadma, et...
Et kogeda võitu väga rasketes olukordades.
Nii pole see sõnum siin vaid Tüatiira kogudusele.
Ta ütleb siin: "Aga ma ütlen teile, muudele"
St kõigile kogudustele.
Miks ma nii ütlen?
Vaatame edasi: "...kellel ei ole seda õpetust,
kes pole ära tundnud saatana sügavikke"
Ta räägib siin ühest pundist inimestest,
kelle Ta tõmbab välja oma kogudusest.
Ta puhastab oma koguduse võltsusklikest,
tuues nende puhul esile kaks omadust.
Mis need on?
Need, kellel pole "seda õpetust".
Oleme juba rääkinud sellest, mis see on.
"Tahan seda, mida mina tahan, ükskõik, mis hinnaga.
Ma ei kavatsegi meelt parandada ja olen pigem Iisebeli moodi.
Olen see, kes liigub kindlameelselt oma himude järele.
Nii toidu ja seksuaalhimude osas."
See on see, millest Ta siin räägib.
Inimestest, kes toidavad oma ihu ja ihasid
vastavalt sellele, mis neile meeldib.
Teine aspekt aga on:
"Kes pole ära tundnud saatana sügavikke."
Millest see veel räägib?
Inimestest, kes hakkasid kogema saatana mõjutusi oma elus;
seda, mida saatan tegi.
Teate, saatan maksab mõnda aega dividende
ja kui inimesed seda kogevad, soovivad nad enamat.
Las ma tuua ühe näite, et selgitada, mida silmas pean.
Me jõuame Ilmutuse raamatu uurimisega
mõne kuu pärast lõpule,
jõudes Jumala rahuriigi lõppemiseni.
See on 1000-aastane rahuriik.
Miks just 1000-aastane?
Sest iga number nagu 10, 100 või 1000
räägib täiusest, lõpule jõudmisest;
mingi asja terviklikkusest.
Rääkides rahuriigist, me räägime õiguse ja õigluse riigist.
Paigast, kus Jeesus ise saab valitsema
vastavalt Jumala tõele ja käskudele.
Nii saab olema üks riik,
kus Jumala õigus ja õiglus on nähtavad 1000 aastat.
See on aeg, mil saatan on kinni seotud.
Küll aga päästetakse ta valla rahuriigi lõppedes.
Miks?
Sest tal on üks sõnum.
Ta läheb välja ja kõnetab neid, kes on sündinud rahuriigi ajal.
Siin on oluline mõista midagi.
Igaüks, kes on sündinud alates rahuriigi esimesest päevast,
on usklik.
Räägime sellest lähemalt, kui jõuame Ilmutuse 20. peatükini,
kuid seal saab olema grupp inimesi, kes on võimeline lapsi ilmale tooma.
See grupp aga, kes on sündinud rahuriigi ajal,
peab otsustama,
kas nad tahavad olla osa sellest või mitte.
Teate, mida Piibel ütleb?
Et saab olema suur hulk inimesi, kes ütleb õigusele ja õiglusele "Ei."
ning saatanale "Jah."
Ehk siis, nad tahavad kukutada õiglase Kuninga,
omamata mingit pistmist rahu-, õiguse- ja õiglusega,
mis peegeldab Jumala au.
Nad ei taha sellega mingit pistmist teha.
See on see, kellest Jeesus räägib.
Inimestest, kes teavad tõde, aga hülgavad selle.
Nad tahavad saada osa saatana sügavikest.
Miks ma nii ütlen?
Mõelgem hetkeks saatanale.
Ta on 1000-aastaks seotud tulejärves.
Nii peaks ta sealt väljudes ütlema: "Olen saanud oma õppetunni.
Jeesus on mind varemgi sidunud,
mistõttu ma ei taha enam mässata Tema vastu."
Aga see pole see, mida saatan teeb.
Niipea, kui ta vabaks saab, on ta jälle endine,
sõdides ja mässates Jumala eesmärkide vastu.
Ja sellest Jeesus räägibki, kui Ta ütleb:
"Need, kes pole ära tundnud saatana sügavikke"
Need on need,
kes pole öelnud "jah" saatanale ja kes pole öelnud "ei" Jumalale.
Need on need, kellest Ta siin räägib.
Ta ütleb nende kohta:
"Teie peale ma ei pane muud koormat."
Nende peale, kes ütlevad "jah" Jumalale
ja parandavad meelt;
kes ei taha saatanaga mingit pistmist teha.
Ta õhutab neid jätkama samas vaimus.
Ilm. 2:25: "Pidage vaid kinni sellest, mis teil on, kuni ma tulen!"
Mis kasu sellest on?
Ilm. 2:26: "Kes võidab"
Taaskord, me ei suuda võita omaenese jõus.
Me võidame vaid tänu Püha Vaimu tööle oma elus,
rakendades oma elus vaimseid tõdesid.
"Kes võidab ja minu tegusid lõpuni hoiab,
sellele ma annan meelevalla paganate üle"
See on see, millest me räägime - meie ette valmistamisest Jumala poolt
Milles mu elu praegu seisneb?
Selles, et Jumal vaatab mu elu peale ja peab otsustama,
kui palju meelevalda Ta mulle rahuriigis annab?
Sest mind on kutsutud valitsema koos Temaga.
Tuginedes millele?
Tuginedes sellele, kuidas oma elu täna elan.
Olen ma usaldusväärne ja ustav?
Kas ma rakendan Temalt saadud tõde oma elus?
Ta räägib siin neist, kes ei jaga Iisebeli mõtteviisi
ja kes ei tunne saatana sügavikke.
Ta ütleb, et neile Ta annab meelevalla paganate ja rahvaste üle.
"...ning ta hoiab neid kui karjane raudsauaga"
Ja siis Ta räägib veel astjatest - saviastjatest.
Kui pottsepale ei meeldi mõni astja,
siis ta virutab selle pihta, nii et see puruneb miljoniks killuks.
Ta saab sellest astjast lahti.
Miks?
Sest see ei ühtinud pottsepa eesmärkidega.
Sama lugu siin.
Jeesus annab meile väe ja meelevalla.
Samas, kui me pole ustavad,
kas Jumal saaks siis anda meile oma väe ja meelevalla?
Ta ütleb siin, et need, kes on usaldusväärsed,
need saavad astja ja raudsaua,
et sõdida kõige vastu ja hävitada see, mis pole Tema tahte kohane.
"...otsekui minagi olen saanud meelevalla oma Isalt,
ning ma annan talle koidutähe."
Mis see koidutäht on? Juhatus ja juhtimine.
Ta annab meile koidutähe sarnaselt juhiseid.
"Kellel kõrv on, see kuulgu, mida Vaim ütleb kogudustele!"
See sõnum on üks kõnekamaid usklike jaoks.
Meid on kutsutud muutuma.
Mis aga on selle kasu?
Jumala meelevald me elus.
Me tänane aeg on läbi, aga me jätkame järgmine kord
Ilmutuse raamatu 3. peatüki uurimisega.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas